**Հավելված**

**ՀՀ կառավարության 2024 թվականի**

**\_\_\_\_\_\_\_\_\_\_\_\_ \_\_\_\_ -ի N \_\_\_ -Ն որոշման**

**ԿԱՐԳ**

**ԱՊՕՐԻՆԻ ՁԵՌՔ ԲԵՐՎԱԾ ՓԱՅՏԱՆՅՈՒԹԸ, ՈՉ ԲՆԱՓԱՅՏԱՅԻՆ, ԵՐԿՐՈՐԴԱԿԱՆ ԱՆՏԱՌԱՆՅՈՒԹԸ, ՈՐՍՎԱԾ ԿԵՆԴԱՆԻՆԵՐԸ, ՈՐՍԻ ԱՐԳԱՍԻՔԸ, ԲՆԱԿԱՆ ԱՅԼ ՌԵՍՈՒՐՍՆԵՐԸ, ՕՐԵՆՍԴՐՈՒԹՅՈՒՆԸ ԽԱԽՏՈՂ ԱՆՁԱՆՑ** **ԻՐԱՎԱԽԱԽՏՄԱՆ ԳՈՐԾԻՔ ԿԱՄ ԱՆՄԻՋԱԿԱՆ ՕԲՅԵԿՏ ՀԱՄԱՐՎՈՂ ԻՐԵՐՆ ՈՒ ՓԱՍՏԱԹՂԹԵՐԸ ՏՆՕՐԻՆԵԼՈՒ**

1․ Սույն կարգով սահմանվում է էկոպարեկային ծառայության այսուհետ՝ Ծառայություն ծառայողի կողմից վերցված՝ ապօրինի ձեռք բերված փայտանյութը, ոչ բնափայտային, երկրորդական անտառանյութը, որսված կենդանիները, որսի արգասիքը, բնական այլ ռեսուրսները, օրենսդրությունը խախտող անձանց իրավախախտման գործիք կամ անմիջական օբյեկտ համարվող իրերն ու փաստաթղթերը տնօրինելու հետ կապված հարաբերությունները։

2․ Ծառայողի կողմից վերցված՝ օրենսդրությունը խախտող անձանց իրավախախտման գործիք կամ անմիջական օբյեկտ համարվող իրերն ընդհուպ մինչև վարչական իրավախախտման վերաբերյալ գործի քննության ավարտը ներառյալ՝ վարչական իրավախախտման վերաբերյալ գործի որոշման դեմ բողոքի քննությամբ գործն ըստ էության լուծող դատական ակտի ուժի մեջ մտնելը, իսկ ոչ բնափայտային անտառանյութը, վերցված անկենդան վայրի կենդանիները, որսի արգասիքը մինչև սույն կարգով սահմանված հանձնում-ընդունում կատարելը պահվում են Ծառայության պետի հրամանով որոշված տեղերում։

3․ Ծառայողի կողմից վերցված՝ ապօրինի ձեռք բերված փայտանյութը, երկրորդական անտառանյութը, բնական այլ ռեսուրսները վերցնելուց հետո ի պահ են հանձնվում այն պետական ոչ առևտրային կազմակերպությանը, որին ամրացված տարածքից ապօրինի ձեռք են բերվել դրանք և վարչական իրավախախտման վերաբերյալ գործի քննության ավարտից հետո հանձնվում են օրինական տիրապետողին եթե գործի քննության արդյունքներով պարզվում է, որ ձեռք բերումն օրինական է, ապա հանձնվում է օրինական հիմունքներով ձեռք բերողին, իսկ եթե պարզվում է, որ փայտանյութի, երկրորդական անտառանյութի, բնական այլ ռեսուրսների ձեռք բերումն օրինական չէ, ապա դրանք հանձնվում են այն պետական ոչ առևտրային կազմակերպությանն՝ ի տնօրինում, որին ամրացված տարածքից ապօրինի ձեռք են բերվել փայտանյութը, երկրորդական անտառանյութը, բնական այլ ռեսուրսները։

4․ Փայտանյութը, երկրորդական անտառանյութը, բնական այլ ռեսուրսները պետական ոչ առևտրային կազմակերպությանն ի պահ են հանձնվում Ծառայության մարզային ստորաբաժանման ղեկավարի և պետական ոչ առևտրային կազմակերպության ղեկավարի կողմից կազմված և ստորագրված հանձնման-ընդունման արձանագրության հիման վրա, որում նշվում են հանձնման-ընդունման օրը, ամիսը, տարին, կազմման վայրը, հանձնողի և ընդունողի տվյալները, հանձնված փայտանյութի, երկրորդական անտառանյութի, բնական այլ ռեսուրսների անվանումները, չափման միավորները, քանակները ծավալները։

5․ Փայտանյութը, երկրորդական անտառանյութը, բնական այլ ռեսուրսներն օրինական տիրապետողին են հանձնվում Ծառայության մարզային ստորաբաժանման ղեկավարի և օրինական տիրապետողի կողմից կազմված և ստորագրված հանձնման-ընդունման արձանագրության հիման վրա, որում նշվում են հանձնման-ընդունման օրը, ամիսը, տարին, կազմման վայրը, հանձնողի և ընդունողի տվյալները, հանձնված փայտանյութի, երկրորդական անտառանյութի, բնական այլ ռեսուրսների անվանումները, չափման միավորները, քանակները ծավալները։

 6․ Ոչ բնափայտային անտառանյութը՝ պտուղները, հատապտուղները, ընկույզները, սնկերը, ուտելի բույսերը և դեղաբույսերը, տեխնիկական հումքը չեն պահվում մինչև վարչական իրավախախտման գործի քննության ավարտը և վերցնելուց անմիջապես հետո հանձնվում են այն պետական ոչ առևտրային կազմակերպությանն՝ ի տնօրինում, որին ամրացված տարածքից ապօրինի ձեռք են բերվել դրանք։

7․ Ոչ բնափայտային անտառանյութը պետական ոչ առևտրային կազմակերպությանը հանձնվում է Ծառայության համապատասխան մարզային ստորաբաժանման ղեկավարի և պետական ոչ առևտրային կազմակերպության ղեկավարի կողմից կազմված և ստորագրված հանձնման-ընդունման արձանագրության հիման վրա, որում նշվում են հանձնման օրը, ամիսը, տարին, կազմման վայրը, հանձնողի և ընդունողի տվյալները, հանձնված պտուղների, հատապտուղների, ընկույզների, սնկերի, ուտելի բույսերի և դեղաբույսերի, տեխնիկական հումքի անվանումները, չափման միավորը, քանակը։

8․ Ոչ բնափայտային անտառանյութը, ինչպես նաև որսված անկենդան վայրի կենդանիները համարվում են շուտ փչացող կենսապաշարներ։

9․ Վերցված կենդանի վայրի կենդանիները ներառյալ՝ Կարմիր գրքում գրանցված չեն պահվում մինչև վարչական իրավախախտման վերաբերյալ գործի քննության ավարտը և Ծառայության համապատասխան մարզային ստորաբաժանման ծառայողների կողմից ազատ են արձակվում բնական միջավայր՝ տվյալ մարզի մարզպետի աշխատակազմի գյուղատնտեսության և շրջակա միջավայրի պահպանության վարչության, պետական ոչ առևտրային կազմակերպության որին ամրացված տարածքից ապօրինի որսվել է վայրի կենդանին ներկայացուցիչների մասնակցությամբ։

10․ Ծառայողների կողմից՝ կենդանիների բնական միջավայր ազատ արձակման փաստն արձանագրվում է, իսկ ազատ արձակման պահը` տեսագրվում:

11․ Կենդանի վայրի կենդանիների բնական միջավայր ազատ արձակման արձանագրությունում նշվում են ծառայողների և մասնակիցների տվյալները, ազատ արձակման տարին, ամիսը, օրը, ժամը, արձանագրության կազմման վայրը, ազատ արձակված կենդանու տեսակը։ Արձանագրությունը ստորագրում են ծառայողները և մասնակիցները։

 12․ Վերցված անկենդան վայրի կենդանիները այդ թվում՝ Կարմիր գրքում գրանցված, որսի արգասիքը չեն պահվում մինչև վարչական իրավախախտման գործի քննության ավարտը։

13․ Վերցված անկենդան վայրի կենդանիները այդ թվում՝ Կարմիր գրքում գրանցված, որսի արգասիքը վերցնելուց անմիջապես հետո հանձնվում են այն պետական ոչ առևտրային կազմակերպությանն՝ ի տնօրինում, որին ամրացված տարածքից ձեռք են բերվել ապօրինի որսվել են վայրի կենդանիները՝ Ծառայության մարզային ստորաբաժանման ղեկավարի և ընդունող պետական ոչ առևտրային կազմակերպության ղեկավարի կողմից կազմված և ստորագրված հանձնման-ընդունման արձանագրության հիման վրա։

14․ Անկենդան վայրի կենդանիները (ներառյալ՝ Կարմիր գրքում գրանցված), որսի արգասիքը պետական ոչ առևտրային կազմակերպությանը հանձնելու մասին արձանագրությունում նշվում են հանձնման-ընդունման օրը, ամիսը, տարին, կազմման վայրը, հանձնողի և ընդունողի տվյալները, հանձնված անկենդան վայրի կենդանիների տեսակները, չափման միավորը, քաշը քանակը։

**15․ Սույն կարգում նշված արձանագրությունները և տեսակրիչները, ինչպես նաև վերցված փաստաթղթերը պահվում են իրավա**խախտման վերաբերյալ գործի նյութերի հետ։

16․ Իրավախախտման մեջ հանցագործության հատկանիշներ լինելու դեպքում՝ վերցված փայտանյութի, ոչ բնափայտային անտառանյութի, երկրորդական անտառանյութի, որսված կենդանիների, որսի արգասիքի, բնական այլ ռեսուրսների, իրավախախտման գործիք կամ անմիջական օբյեկտ համարվող իրերի ու փաստաթղթերի տնօրինման հարցը կարգավորվում է Հայաստանի Հանրապետության քրեական դատավարության օրենսգրքով սահմանված կարգով։

17․ Սույն կարգում նշված արձանագրությունները գրանցվում են գործերի վարույթի գրանցամատյանում:

18․ Իրավախախտման գործիք կամ անմիջական օբյեկտ համարվող իրերի առարկայի, միջոցների բռնագրավման պահանջը դատարանի կողմից բավարարվելու և դատական ակտն օրինական ուժի մեջ մտնելուց հետո իրավախախտման գործիք կամ անմիջական օբյեկտ համարվող իրերը (առարկաները, միջոցները, բացառությամբ բռնագրավված հրազենի, զինամթերքի, պայթուցիկ սարքերի և պայթուցիկ նյութերի պարագաների, իրացվում են օրենքով սահմանված կարգով՝ Հայաստանի Հանրապետության արդարադատության նախարարության դատական ակտերի հարկադիր կատարումն ապահովող ծառայության կողմից: Իրացումից ստացված գումարը եռօրյա ժամկետում մուտքագրվում է Հայաստանի Հանրապետության պետական բյուջե:

19․ Վերցված առգրավված հրազենը, զինամթերքը, պայթուցիկ սարքերը և պայթուցիկ նյութերը պարագաները մինչև դրանց բռնագրավման պահանջը բավարարելու մասին դատական ակտն օրինական ուժի մեջ մտնելը ի պահ են հանձնվում Հայաստանի Հանրապետության ներքին գործերի նախարարությանը՝ հանձնման-ընդունման արձանագրությամբ։

20․ Օրենքով սահմանված կարգով բռնագրավված՝ հրազենը, զինամթերքը, պայթուցիկ սարքերը և պայթուցիկ նյութերը պարագաները համապատասխան արձանագրությամբ հանձնվում են Հայաստանի Հանրապետության ներքին գործերի նախարարությանը՝ ի տնօրինում։

21․Որսորդության իրավունքից զրկման դեպքում՝ Ծառայողի կողմից վերցված որսորդական վկայականը տոմսը՝ որսորդության իրավունքից զրկման որոշման հետ միասին, ուղարկվում է որսորդական վկայական տրամադրած լիազոր մարմնին՝ Հ**այաստանի Հանրապետության շրջակա միջավայրի նախարարությանը, իսկ** որսորդական վկայականի պատճենը պահվում է վարչական իրավախախտման գործի վարույթի նյութերում։

 **22․ Քրեական հետապնդման շրջանակներում գործի նյութերից փաստաթղթեր և տեսակրիչներ վերցնելու առգրավելու դեպքում՝ գործի նյութերում պահվում են վերցման առգրավման փաստը հավաստող արձանագրությունները և վերցված առգրավված փաստաթղթերի պատճենները։**

**Հայաստանի Հանրապետության**

**վարչապետի աշխատակազմի**

**ղեկավար Ա․ Հարությունյան**